ORDE do 18 de outubro de 2000 pola que se resolve a convocatoria de axudas económicas para a realización de actividades de formación dirixidas ó profesorado de niveis non universitarios da Comunidade Autónoma de Galicia durante o ano 2000 e organizadas polas asociacións e fundacións con fins pedagóxicos, legalmente constituídas (Diario Oficial de Galicia, do 18 de agosto de 1999).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/10/2000

Por Orde do 26 de xullo de 2000 (DOG do 17 de agosto) a Consellería de Educación e Ordenación Universitaria convocou axudas económicas para a realización de actividades de formación dirixidas ó profesorado de niveis non universitarios da Comunidade Autónoma de Galicia durante o ano 2000 e organizadas polas asociacións e fundacións legalmente constituídas que teñan nos seus estatutos como fin preferente a formación do profesorado e non teñan a consideración de movementos de renovación pedagóxica.
Vista a proposta formulada pola comisión de selección, e de conformidade coa base 10 da convocatoria,
RESOLVO:
Primeiro.-Concederlles, con cargo ó concepto orzamentario 07.04.3221.480.0, as axudas que se relacionan no anexo desta orde.
Segundo.-Modifica-lo prazo de xustificación das axudas, que se deberá realizar ata o 30 de outubro de 2000 para as actividades realizadas ata o 30 de setembro incluído, e ata o 5 de decembro de 2000, para as que se realicen entre o 1 de outubro e o 4 de decembro ámbolos dous incluídos.
Terceiro.-Unha vez rematado o prazo de presentación das documentacións xustificativas das axudas económicas concedidas, reunirase a comisión para face-la avaliación delas.
Cuarto.-Contra esta resolución os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes contado a partir do día seguinte ó da súa publicación no DOG, segundo o disposto nos artigos 116 e 117 da Lei 4/1999 (BOE do 14 de xaneiro) de modificación da Lei 30/1992, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Disposicións derradeiras
Primeira.-Autorízase a Dirección Xeral de Ordenación Educativa e Formación Profesional para dicta-las instruccións necesarias para a aplicación e desenvolvemento desta orde.
Segunda.-Esta orde entrará en vigor ó día seguinte da súa publicación no Diario Oficial de Galicia.
Santiago de Compostela, 18 de outubro de 2000.
Celso Currás Fernández
Conselleiro de Educación e Ordenación
Universitaria
ANEXO
Acta da comisión de axudas para asociacións e fundacións.
Nome da asociación
Cantidade
asignada
Asociación de Directores de Colexios Públicos da Coruña
100.000
Asociación Centro de Filosofía para Nenos/as de Galicia
100.000
Asociación de Ensinantes do Salnés Candea
281.082
Sindicato de Traballadores do Ensino (STEG)
100.000
Asociación MRP Lucus
191.541
Asociación Galega de Atención Temperá
100.000
Aula Castelao de Filosofía de Pontevedra
100.000
Asociación de Mestres dos Colexios Rurais de Galicia
100.000
Asociación de Profesores de Inglés de Galicia (Apiga)
460.355
Colexio de Doutores e Licenciados en Filosofía e Letras de Ourense
561.763
Asociación Cultural Matinando
100.000
Asociación Pedagóxico-Cultural Soutullo
241.245
Confederación Intesindical Galega (CIG-Ensino)
599.791
Asociación MRP-Dolmen
653.113
Asociación de Directores de C.P. da Bisbarra de Santiago
279.296
Seminario Galego de Educadores para a Paz
369.814
Suma total:
4.338.000